CELEX: 32021R0376
Language: mt
Date: 2021-02-24 00:00:00
Title: Regolament tal-Kummissjoni (UE) 2021/376 tal-24 ta’ Frar 2021 li jagħlaq, b’mod temporanju, l-istaġun tas-sajd għar-redfish fiż-żona 3M tan-NAFO għall-bastimenti li jtajru l-bandiera ta’ Stat Membru tal-Unjoni Ewropea

3.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 72/9
               
            
         REGOLAMENT TAL-KUMMISSJONI (UE) 2021/376
         tal-24 ta’ Frar 2021
         li jagħlaq, b’mod temporanju, l-istaġun tas-sajd għar-redfish fiż-żona 3M tan-NAFO għall-bastimenti li jtajru l-bandiera ta’ Stat Membru tal-Unjoni Ewropea
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema tal-Unjoni ta’ kontroll għall-iżgurar tal-konformità mar-regoli tal-Politika Komuni tas-Sajd (1), u b’mod partikolari l-Artikolu 36(2) tiegħu,
         Billi:
         
                     (1)
                  
                  
                     Ir-Regolament tal-Kunsill (UE) 2021/92 (2) jistabbilixxi l-kwoti għall-2021.
                  
               
                     (2)
                  
                  
                     Skont l-informazzjoni li rċeviet il-Kummissjoni, il-qabdiet tal-istokk tar-redfish fiż-żona 3M tan-NAFO mill-bastimenti li jtajru l-bandiera ta’ Stat Membru tal-Unjoni Ewropea jew li huma rreġistrati fih, eżawrew il-kwota ta’ nofs it-terminu allokata lilhom għall-perjodu ta’ qabel l-1 ta’ Lulju 2021.
                  
               
                     (3)
                  
                  
                     Għalhekk jeħtieġ li jiġu pprojbiti l-attivitajiet tas-sajd għal dak l-istokk sat-30 ta’ Ġunju 2021,
                  
               ADOTTAT DAN IR-REGOLAMENT:
         
            Artikolu 1
            Eżawriment tal-kwota
            Il-kwota tas-sajd allokata lill-Istati Membri tal-Unjoni Ewropea għall-istokk tar-redfish fiż-żona 3M tan-NAFO għall-perjodu mill-1 ta’ Jannar 2021 sat-30 ta’ Ġunju 2021, inkluża dik id-data, għandha titqies li hija eżawrita mid-data stipulata fl-Anness ta’ dan ir-Regolament.
         
         
            Artikolu 2
            Projbizzjonijiet
            L-attivitajiet tas-sajd dirett għall-istokk imsemmi fl-Artikolu 1 minn bastimenti li jtajru l-bandiera ta’ Stat Membru tal-Unjoni Ewropea jew li huma rreġistrati fih għandhom jiġu pprojbiti mid-data stipulata fl-Anness ta’ dan ir-Regolament sat-30 ta’ Ġunju 2021, inkluża dik id-data.
         
         
            Artikolu 3
            Dħul fis-seħħ
            Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-24 ta’ Frar 2021.
            
               
                  Għall-Kummissjoni
               
               
                  F’isem il-President
               
               Virginijus SINKEVIČIUS
               
                  Membru tal-Kummissjoni
               
            
         
         
            (1)  ĠU L 343, 22.12.2009, p. 1.
         
            (2)  Ir-Regolament tal-Kunsill (UE) 2021/92 tat-28 ta’ Jannar 2021 li jistabbilixxi għall-2021 l-opportunitajiet tas-sajd għal ċerti stokkijiet tal-ħut u ċerti gruppi ta’ stokkijiet tal-ħut, applikabbli fl-ilmijiet tal-Unjoni u, għal bastimenti tas-sajd tal-Unjoni, f’ċerti ilmijiet mhux tal-Unjoni (ĠU L 31, 29.1.2021, p. 31).
      
      
         
            ANNESS
            
                        Nru
                     
                     
                        02/TQ92
                     
                  
                        Stat Membru
                     
                     
                        L-Unjoni Ewropea (L-Istati Membri kollha)
                     
                  
                        Stokk
                     
                     
                        RED/N3M.
                     
                  
                        Speċi
                     
                     
                        Redfish (Sebastes spp.)
                        
                     
                  
                        Żona
                     
                     
                        Iż-żona 3M tan-NAFO
                     
                  
                        Perjodu tal-għeluq
                     
                     
                        Mill-10 ta’ Frar 2021 f’24:00 UTC sat-30 ta’ Ġunju 2021